জ্যোতিন্দ্রনাথ দীক্ষিত
জ্যোতিন্দ্রনাথ দীক্ষিত (৮ জানুয়ারি ১৯৩৬ - ৩ জানুয়ারি ২০০৫) (যিনি জেএন দীক্ষিত নামে বেশি পরিচিত) ছিলেন একজন প্রবীণ ভারতীয় কূটনীতিক, ১৯৯১-৯৪ খ্রিস্টাব্দ সময়ের ভারতের পররাষ্ট্র সচিব হিসেবেও কাজ করেন। ১৯৭১ খ্রিস্টাব্দে বাংলাদেশ গঠনের পর তিনি সেখানে ভারতের প্রথম হাইকমিশনার ছিলেন। পাকিস্তান ও শ্রীলঙ্কায় ভারতের হাইকমিশনারও ছিলেন তিনি। মৃত্যুর সময়, তিনি প্রধানমন্ত্রী মনমোহন সিং- এর জাতীয় নিরাপত্তা উপদেষ্টা ছিলেন। পাকিস্তান ও চীনের সঙ্গে বিরোধে তিনি আলোচক ভূমিকায় গুরুত্বপূর্ণ কাজ করেন।